D’un còp de punh ena esquia, eth senhor Blanc auie hèt redolar per tèrra ath vielh, en miei deth quarto; d’un revés de cada man auie lançat en solèr a d’auti dus que l’atacauen, e as auti dus les tenguie agarrats jos es jolhs; es miserables s’estofauen jos aquera pression, coma jos ua arròda de pèira de barrina; mès es auti quate auien cuelhut ath temible ancian pes dus braci e eth cogòt e lo tenguien, plegat, sus es dus “fumistes”que jadien en solèr.